Maggie Q
Maggie Q (* as Margaret Denise Quigley an’n 22. Mai 1979 in Honolulu, Hawaii) is en US-amerikaansche Schauspelerin un Fotomodell.

Leven un Loopbahn 
Maggie Q is de Dochter vun en US-Amerikaner un en Vietnamesche. Se füng in Japan un China an as Model to arbeiten. In China hett se 1997 ok ehr eerste Rull as Schauspelersche in en Feernsehreeg hatt un speel dorna in verschedene asiaatsche Filmen mit. In Hollywood harr se en poor lüttere Rullen, bit se 2006 mit Mission: Impossible III an de Siet vun Tom Cruise un ’n beten later in Live Free or Die Hard an de Siet vun Bruce Willis un Timothy Oliphant internatschonal bekannt worrn is. Siet 2010 speelt se de Titelrull in de Feernsehreeg Nikita.

Maggie Q is Vegetariersche un ünnerstütt de weltwiet  gröttste Deerschuulorganisatschoon PETA.

Filmografie (Utwahl)

Utteken 
Maggier Q weer 2009 mit den Maverick Award vun’t Hawaii International Film Festival uttekent. Bito weer se 2011 un 2012 för den Teen Choice Award vörslahn för ehr Dorstellen in de Feernsehreeg Nikita, hett aver beid mol nich wunnen.

Weblenken 

 

Schauspeler
Model
Börger von de USA
Fru
Boren 1979